《南旺道中逢张水部》
明代·皇甫汸

薄游自苦为形役，却笑深秋在异乡。使者星槎逢造次，征夫岐路借辉光。

相忘湖上同鱼乐，遥指云中羡雁翔。莫道佳期容易过，黄花留醉是重阳。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。